Хәрри Поттер

Хәрри Поттер () − Ұлыбританиялық жазушы Жоан Роулиң жазған 7 томдық қиял-ғажайып шығармалар жинағының басты кейіпкері. Кітапта Хогуартс сиқыр мектебінің оқушысы Хәрри Поттер мен оның достары Роналд Уизли мен Хәрмиона Грейнджердің бастан кешкен оқиғалары туралы баяндалады. Оқиға желісі Хәрри Поттер мен Волдеморт арасындағы текетіресіне негізделген. Лорд Волдеморттың көздегені − мәңгілік өмір сүру, сиқырлы әлемді қол астына алу, сиқыршы емес адамдарды (магл) жою және қарсы шыққандардың күлін көкке ұшыру.

1997 жылдың 26 маусымы жарық көрген алғашқы "Хәрри Поттер мен пәлсапа тас" романынан бастап, кітаптар жинағы әлемге кеңінен танылып, сыншылардың оң пікірін алып, үлкен коммерциялық табысқа ие болды. 2018 жылдың ақпан айындағы мәліметтерге сәйкес кітаптардың 500 миллионға жуық көшірмесі сатылып, кітаптар қатары әдеби бестселлерлер тізіміне енген. Роман әлемнің 80 тіліне аударылған; қазақ тіліне алғашқы кітабы аударылып, жарияланды, қалған кітаптары аударылып жатырРаиса Сайранқызы: Қазақша кітап оқу сәнге айналуы керек. Жазылған кітаптардың соңғы төртеуі әлемдегі ең тез сатылған кітап атағымен жаңа рекорд орнатқан. 

Бұл шығармада, фэнтезиге қоса, жанрлардың көптеген түрлері кездеседі. Атап айтқанда: жасөспірім әдебиеті, құпиялық, триллер, оқиғалық, ғашықтық, т.с.с. Шығарма балаларға арналса да, Роулиң сөзінше, негізгі тақырып − өмір мен өлім. Ал бұдан басқа кемсітушілік пен жемқорлық тақырыптары да кездеседі.

Кітаптар алғаш Біріккен Патшалықта "Bloomsbury", ал Америка Құрама Штаттарда "Scholastic Press" баспасында жарық көрген. Кейіннен орысша нұсқасы Ресей Федерациясындағы "Росмэн" баспаханасында басылып шықты. "Warner Bros." кинокомпаниясы кітап желісі бойынша түсірген сегіз фильм кинематограф тарихындағы ең табысты фильмдер қатарына енді. Фильмдер де кітаптар сияқты әлемдік әйгілікке иеленіп, әртүрлі тауарлардың шығарылуына желеу болды. Осылайша Harry Potter бренді 12.78 млрд АҚШ долларына бағаланып отыр.

 Жинақтың жазылуы 

Кітаптың идеясы жазушыға 1990 жылы келген. Роман жазу барысында ол анасынан айырылған (1990), Португалияға кетіп, сол жерде ағылшын тілінен сабақ беріп (1991), Джордж Арантешке күйеуге шыққаннан кейін (1992 жыл), қызды болған (1993 жылы).(1993 жылы) күйеуімен ажырасып Англияға қайтып келген. Оның қолжазбасын 1995 жылы "Блумсбёри" ("Bloomsbury") баспасы қабылдап басып шығарады. Осылайша 1997 жылы Гарри Поттер жайлы алғашқы жарық көрген кітап әлемге тарап, балалармен қоса ересектердің де сүйікті кітабы болып, жандарын жаулап алады. Роулинг бірден кітаптың жалғасын жаза бастайды. Ол кітаптар біріншісінен де кең танымалдыққа ие болады. Осыдан кейін Жоан Роулиң әлемдегі ең бай адамдардың қатарына қосылды.

 Дереккөздер